CELEX: 62019TN0605
Language: ro
Date: 2019-09-09 00:00:00
Title: Cauza T-605/19: Acțiune introdusă la 9 septembrie 2019 – EP/Comisia

11.11.2019   
            
            
               RO
            
            
               Jurnalul Oficial al Uniunii Europene
            
            
               C 383/65
            
         
      Acțiune introdusă la 9 septembrie 2019 – EP/Comisia
      (Cauza T-605/19)
      (2019/C 383/74)
      Limba de procedură: franceza
      
         Părțile
      
      
         Reclamant: EP (reprezentanți: S. Orlandi și T. Martin, avocați)
      
         Pârâtă: Comisia Europeană
      
         Concluziile
      
      Reclamantul solicită Tribunalului:
      
                  —
               
               
                  anularea deciziei de nepromovare a reclamantului la gradul AD 9 în cadrul exercițiului de promovare 2018;
               
            
                  —
               
               
                  obligarea Comisiei Europene la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamantul invocă patru motive.
      
                  1.
               
               
                  Primul motiv este întemeiat pe insuficiența motivării furnizate în răspunsul de respingere a reclamației, în special cu privire la faptul că comitetul paritar de promovare a recomandat promovarea reclamantului.
               
            
                  2.
               
               
                  Al doilea motiv este întemeiat pe încălcarea articolului 45 din Statutul funcționarilor Uniunii Europene (denumit în continuare „Statutul”) de către autoritatea împuternicită să facă numiri în sensul că aceasta nu a efectuat o analiză comparativă efectivă a meritelor cu privire la toți funcționarii promovabili.
               
            
                  3.
               
               
                  Al treilea motiv este întemeiat pe erori vădite de apreciere care afectează, în orice caz, decizia atacată, pe baza motivării disponibile a acesteia din urmă.
               
            
                  4.
               
               
                  Al patrulea motiv este întemeiat pe încălcarea articolului 24b din Statut și a articolului 1 al șaselea paragraf din anexa II la Statut, în sensul că reclamantul ar fi fost sancționat din cauza funcțiilor pe care le exercită în cadrul reprezentării personalului.